Uznesenie Okresného súdu Prievidza sp. zn. 8C/79/2025 z 20. 2. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 8C/79/2025 3825206099 20. 02. 2026 JUDr. Tomáš Rudáš ECLI:SK:OSPD:2026:3825206099.2
Uznesenie Okresný súd Prievidza v právnej veci žalobcu: A. B., nar. XX.XX.XXXX, bytom C. D. XXX, XXX XX C., prechodne bytom C. X/XX, E., právne zast. F. B. A., G. Švéniho č. 8, Prievidza, IČO: 51 007 746, proti žalovanému C. B., nar. XX.XX.XXXX, bytom C. D. XXX, XXX XX C., zast. F. G. C. C., Prievidzská č. 254/26, Bojnice, IČO: 42 273 927, v konaní o vyporiadanie BSM rozhodol: I. Konanie z a s t a v u j e . II. Stranám sporu náhradu trov konania n e p r i z n á v a . odôvodnenie: 1. Žalobca sa žalobou doručenou súdu dňa 05.12.2026 domáha voči žalovanému vyporiadania bezpodielového spoluvlastníctva manželov. 2. Žalobca podaním doručeným súdu dňa 19.02.2026 zobral svoju žalobu v celom rozsahu späť z dôvodu uzavretia mimosúdnej dohody medzi stranami sporu. Zároveň predložil súhlas žalovaného so späťvzatím žaloby. 3. Podľa § 144 CSP, žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Žalobca zobral svoju žalobu proti žalovanému v celom rozsahu späť . Žalovaný so späťvzatím súhlasil. Vzhľadom k uvedenému súd konanie o žalobe podľa § 145 ods. 1 a § 146 ods. 1 CSP zastavil. 7. Právo niektorej zo strán sporu na náhradu trov civilného sporového konania je pri zastavení konania založené podľa § 256 CSP. Keďže zastavenie konania nezavinila konkrétna strana, ale spoločné konanie žalobcu a žalovaného (uzavretie mimosúdnej dohody) a žiadna zo strán nežiada náhradu trov konania, súd o trovách konania účastníkov rozhodol tak, že právo na ich náhradu nepriznal žiadnej zo strán sporu. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza písomne v dvoch vyhotoveniach. (§ 357 písm. a) Civilného sporového poriadku) V odvolaní sa má popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 Civilného sporového poriadku).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3825206099.2 (dáta aktuálne k 14. 11. 2026). Záväzné je znenie zverejnené súdom.




